《闺怨二首 其二》
宋代·司马槱

绣帘珠箔一重重，十里香风入眼浓。镜合紫鸾来有信，云深青鸟去无踪。

楚王台下寻常见，宋玉墙头取次逢。可惜好花攀折尽，飘零芳蕊付游蜂。

作者简介：司马槱字才仲，陕州夏县人，元佑中以苏轼荐，应贤良方正能直言极谏科，入第五等，赐同进士出身。累迁河中府司理参军，终知杭州，卒于任。事迹见张耒《书司马槱事》（《张右史集》卷四七）。《全宋词》录其词二首。